open-index/open-wikipedia-markdown huggingface dataset:
Osvald Orlien

**Osvald Orlien** (født 2. januar 1912, død 9. februar 1998) var predikant, forfatter, misjonær og lege, og tilknyttet den norske pinsebevegelsen.

Orlien ble som ung døpt og tillagt Betania Kongsberg i 1929. Han ble utsendt som evangelist i 1931. Mellom 1934 og 1951 var han forstander eller pastor i Filadelfia Eydehavn, Filadelfia Fredrikstad og Filadelfia Oslo. I 1939 ble Orlien ansatt i Filadelfiaforlaget, hvor han arbeidet med redaksjonsoppgaver i *Bibelsk tidsskrift* og i *[[Korsets Seier]]*.

## Misjonslege
Orlien tok utdannelse som lege i voksen alder, og i 1958 ble han utsendt, sammen med sin hustru Hildora, til Belgisk Kongo (Den demokratiske republikken Kongo). Orlien ble utsendt som legemisjonær for De Norske Pinsemenigheters Ytre Misjon (PYM).  Han var sentral i oppbyggingen og driften av misjonens sykehus i Kaziba.

Ekteparet Orlien var i Kongo fram til 1978. Senere har de norske misjonærene trukket seg tilbake og de nasjonale i Kongo har overtatt arbeidet under navnet CELPA.

## Utmerkelser
Orlien ble i 1975 utnevnt til ridder av første klasse i St. Olavs Orden for utmerkede tjenester for fedrelandet og menneskeheten.

## Forfatterskap
### Egne verk
Orlien har skrevet flere bøker.
* *...&nbsp;muligens mangelfull liste&nbsp;...*
* 1940 (1941) &ndash; *De åndelige nådegaver.* (Brosjyrebiblioteket. Nr. 3) Filadelfiaforlaget, Oslo. 45 sider.
* 1943 &ndash; *Sannhet i hjertets innerste.* Filadelfiaforlaget, Oslo. 55 sider.
* 1952 &ndash; *Vi har funnet Messias* (? *Vi har funnet Jesus!.*) Filadelfiaforlaget, Oslo. Stranberg & co. 
* 1962 &ndash; *I Kongo med bibel og operasjonskniv* Filadelfiaforlaget, Oslo. 239 sider. 
* 1986 &ndash; *To liv – to fedreland (Fredrik Schjander i samtale med legemisjonær Osvald Orlien.)*  Rex Oslo. 159 sider. ISBN 82-7388-010-9

### Andre
* Barratt, Thomas Ball. 1948 (1955). *Ledetråd i Guds ord.* (Revidert og omarbeidet av Osvald Orlien.) Filadelfiaforlaget, Oslo. 64 sider.
* Barratt, Thomas Ball. 1951. *Kiongozi katika neno la Mungu* (*Ledetråd i Guds ord.* – oversatt fra norsk til swahili av P. Langseth. Omarbeidet av Osvald Orlien.) Filadelfiaforlaget, Oslo. 63 sider.
* Jarlvang, Ole B. 1979. *Lill og Simen på Afrika-reise* (i samarbeid med Osvald Orlien og noen barn.) Filadelfiaforlaget, Oslo. ISBN 82-534-0455-7
* Ski, Martin; Osvald Orlien. (red.) 1947. *Kristus eller kaos*. (Pinsevennenes verdenskonferanse i Sveits 1947) Filadelfiaforlaget, Oslo.

## Litteratur
* Ekorness, Karsten. 1995 – *Fra Buskerud til bushen. En bok om Osvald Orlien.* ES-grafiske. 248 sider. ISBN 82-992363-9-8
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Nilsen, Oddvar. 1982. *Lys på stien*. Filadelfiaforlaget AS. side 257. ISBN 82-534-0599-5
Kappsag

En **kappsag** er en sag hvor sagbladet er optimalisert for å kappe ved, altså skjæring på tvers av trefibrene (i motsetning til en kløyvsag hvor sagbladet er optimalisert for kløyving langs trefibrene).

## Bruk
Hånddrevne kappsager kalles gjerne for «snekkersag», men det finnes også snekkersager som er kløyvsager. I dag har trolig de fleste snekkersager universalblad.

På maskindrevne kappsager legges typisk veden i en vugge som føres mot et tverrstilt sirkelsagblad, eller så kan det være selve sagbladet som føres mot vugga. Motoriserte kappsager kan drives på forskjellige måter, men stort sett er de elektriske eller traktormonterte og drevet over kraftuttaket. 


Cross-cut saw.JPG|Tanngeometrien til en kløyvsag (bildet) har en annen geometri enn sagbladet til en kappsag
Crosscut saw tooth patterns.jpg|Vanlige tannmønstre på kappsager, merk at alle er symmetriske


## Farer i bruk
Kappsagen har historisk sett vært et farlig redskap, og det er mange som har mistet fingre, hender eller på annen måte skadet seg alvorlig på kappsag. De fleste nye kappsager har sikkerhetsystemer som skal hindre dette. Som mange andre maskindrevne sager kan også moderne kappsager likevel være farlig ved feil bruk.

## Se også
* Gjæresag, en type sag for å sage i bestemt vinkel (i dag ofte kombinert som kapp- og gjærsag i en og samme sag)
Albacete (provins)

**Albacate** er en provins i den autonome regionen Castilla-La Mancha i Spania. Provinshovedstaden er byen Albacete.

Albacete grenser til provinsene Cuenca i nord, Valencia og  Alicante i øst, Murcia og Granada i sør og Ciudad Real og Jaén i sør.
Den ligger i det sørøstlige hjørnet av den store høysletta Meseta Central, og med unntak av fjellområder i sørøst (nordenden av Sierra Segura), er det et forholdsvis flatt landskap i provinsen. Den høyeste fjelltoppen er den 1790 meter høye Sierra de Alcaraz. Elvene Júcar og Segura renner begge gjennom provinsen.

## Referanser


## Eksterne lenker
*
Hewlett-Packard

**Hewlett-Packard Company** (**HP**) var et amerikansk konsern innen informasjonsteknologi (IT) som har hovedsete i Palo Alto i California. Virksomheten ble grunnlagt av William Hewlett og David Packard ved Stanford-universitetet i Palo Alto utenfor San Francisco i 1939. Det ble børsnotert i 1957. Øvrige hovedkontorer ligger i Houston, Genève og Singapore. Selskapet ble splittet i to separate selskaper 1. november 2015.

I starten produserte selskapet hovedsakelig måleinstrumenter. På 1960-tallet begynte de å utforske og produsere halvleder-baserte elektronikkomponenter, og ble kjent for kalkulatorer og andre apparater som brukte slike. Hewlett-Packard 9100A var en av verdens aller første personlige datamaskiner.

Dagens HP-produkter er i hovedsak datamaskiner, skrivere, digitalkameraer, programvare og annen teknologi. HP har kjøpt opp en rekke andre selskaper, blant andre maskinvareprodusenten Compaq. Systemer og programvare produseres både for HP-UX, Linux- og Windows-baserte plattformer.

## Større oppkjøp siden 2000
* 3. september 2001 kunngjorde HP at de hadde inngått en avtale med Compaq om å slå sammen de to selskapene.
* 11. november 2009 kunngjorde 3Com og Hewlett-Packard at Hewlett-Packard ville kjøpe 3Com for $2,7 milliarder. Avtalen ble fullført 12. april 2010.
* 28. april 2010 kunngjorde HP at de hadde inngått en avtale om å kjøpe Palm for 1,2 milliarder USD. Avtalen ble fullbyrdet 1. juli 2010.
* 19. august 2011 meldte selskapet at det har kjøpt det britiske programvareprodusenten Autonomy for 55 milliarder kroner, og at dette skal være del i en satsing mot utelukkende programutvikling og nedleggelse av PC-produksjonen.

## Referanser


## Eksterne lenker
* 

* Hewlett-Packard home
* HP Printing and The Science Museum of Minnesota
* The Museum of HP Calculators 
* HP History Links
* HP Products
Semafor

**Semafor** (av gresk  *sema*, «tegn»,  og *ferein*, «å bære») er et system for «skriftlig» (alfabettilknyttet) kommunikasjon over lengre avstander med fri sikt ved hjelp av armer med signalflagg eller en stolpe med tilsvarende bevegelige armer.

Semaforalfabetet er ett av flere kommunikasjonsmidler som kom i bruk før telegraf og trådløs radio overtok. Spesielt jernbanevesen og losvesen så seg nytte av denne måten å sende meldinger på, og brukte den til korte kodete meldinger om ventet/uventet anløp m.m. Det er fortsatt i bruk i enkelte lands militære styrker som reservekommunikasjon som ikke kan avlyttes eller lett forstyrres. I speiderbevegelsen er det fortsatt beskrevet i speiderboken.

På faste signalstasjoner var det mulig å bruke lys, slik at en fikk en mulighet til også å sende om natten. Dette ble sjelden gjort, da feilavlesningsmulighetene ble uønsket store.

Bruken av slike signalstasjoner ble utbredt omkring 1800-tallet, med flere systemer i bruk.

Flaggenes utforming og farge har variert etter hva en har sett som lettest avlesbart.
Alfabetet nedenfor er fremstilt slik en ser det når en mottar en melding. Senderen må altså gjøre dette speilvendt. En del av tilleggstegnene varierer fra land til land.


Semaphore_Alpha.svg|Bokstav: A, Tall: 1
Semaphore_Bravo.svg|Bokstav: B, Tall: 2
Semaphore_Charlie.svg|Bokstav: C, Tall: 3
Semaphore_Delta.svg|Bokstav: D, Tall: 4
Semaphore_Echo.svg|Bokstav: E, Tall: 5
Semaphore_Foxtrot.svg|Bokstav: F, Tall: 6
Semaphore_Golf.svg|Bokstav: G, Tall: 7
Semaphore_Hotel.svg|Bokstav: H, Tall: 8
Semaphore_India.svg|Bokstav: I, Tall: 9
Semaphore_Juliet.svg|Bokstav: J
Semaphore_Kilo.svg|Bokstav: K, Tall: 0
Semaphore_Lima.svg|Bokstav: L
Semaphore_Mike.svg|Bokstav: M
Semaphore_November.svg|Bokstav: N
Semaphore_Oscar.svg|Bokstav: O
Semaphore_Papa.svg|Bokstav: P
Semaphore_Quebec.svg|Bokstav: Q
Semaphore_Romeo.svg|Bokstav: R
Semaphore_Sierra.svg|Bokstav: S
Semaphore_Tango.svg|Bokstav: T
Semaphore_Uniform.svg|Bokstav: U
Semaphore_Victor.svg|Bokstav: V
Semaphore_Whiskey.svg|Bokstav: W
Semaphore_X-ray.svg|Bokstav: X
Semaphore_Yankee.svg|Bokstav: Y
Semaphore_Zulu.svg|Bokstav: Å eller Z
Semaphore_Numeric.svg|Æ eller «De neste er tall»
Semaphore_Cancel.svg|Ø eller Overgang/annullerer
Semaphore_Ready.svg|Klar/mellomrom
Semaphore_Error.svg|Feilmelding


## Se også
* Signalflagg
* Optisk telegraf

## Eksterne lenker
*
Svea

**Svea** kan vise til

* Svea (forskningsstasjon) – en svensk forskningsstasjon i Antarktis
* Svea (jentenavn) – et svensk jentenavn
* Svea (Lunner) – vann i Lunner kommune
* Svea Finans – et av Nordens største finanshus
* Svea Fireworks – et svensk fyrverkeriselskap
* Svea flyplass – en flyplass som betjente gruvesamfunnet Sveagruva
* Svea Nord – en gruve utenfor gruvesamfunnet Sveagruva
* Sveagruva – et gruvesamfunn på Spitsbergen – Svalbard
Lars Holte

**Lars Petter Holte** (født 31. januar 1966) er en norsk trance-DJ og -produsent. Kjent under artistnavnet DJ Lars Holte var han mest aktiv rundt tusenårsskiftet. Han var sentral i utviklingen og veksten av musikksjangeren gjennom nittiårene, blant annet ved et tett samarbeid med Tiësto.

Holte har gitt ut tre suksessrike miksede samlealbum av andre artister, og en håndfull egne låter som singler. Gjennom nittiårene og første tiår på 2000-tallet spilte han på flere store arrangementer, som Hyperstate og SommerParade. I 2005 deltok han i TV-dokumentaren *Lydverket – Trance spesial*.

## Plateutgivelser
* *In Trance We Trust* 003 (1999)
* *The First Summer* (2000)
* *Sommer Parade* (2001)

## Eksterne lenker
*
Tokay

**Tokay** er en stor gekko som hører hjemme i Asia.

Dette er en av de aller største gekkoartene med en totallengde mellom 30 og 40 cm. Kroppen er dekket av røde eller oransje flekker, på blå eller grå bakgrunn. Den er kjent for at den skriker høyt. Skrikene kan skrives *gekko*, og har gitt navn til hele denne gruppen av øgler. ()

Utbredelsen omfatter Asia fra det nordøstre India og Bangladesh østover til Sør-Kina, Filippinene og Indonesia. Den har spredd seg med menneskelig hjelp til Hawaii, Florida, Belize og Martinique.

## Eksterne lenker
* 

* Lizards of Southeast Asia: Tokay Gecko – ''Gekko gecko''
* Biodiversty in Belize – Tokay Gecko
* FWC: Tokay Gecko – ''Gekko gecko'' 
* GeckoList.com – Photos of ''Gekko gecko''
Ingvald Ulveseth

**Ingvald Johan Ulveseth** (1924–2008) var en norsk ingeniør og politiker (Ap) som var statsråd, stortingsrepresentant, ordfører, statssekretær og fylkesmann.

Han var ordfører i Fjell kommune 1958–1964, og statssekretær i Kommunaldepartementet under Einar Gerhardsens fjerde regjering 1964–1965. Ulveseth var innvalgt på Stortinget fra Hordaland 1965–1973. Han var industriminister i Trygve Brattelis andre regjering 1973–1976. I 1976 ble han fylkesmann i Sogn og Fjordane, en stilling han hadde frem til 1994.

Han var utdannet bygningsingeniør fra Norges tekniske høgskole fra 1949, og var blant annet kommuneingeniør i Fjell 1952–1961.

Ulveseth ble utnevnt til kommandør av St. Olavs Orden i 1992.

* 1971–1973: medlem i Den utvidede utenriks- og konstitusjonskomiteen
* 1969–1971: varamedlem i Den utvidede utenriks- og konstitusjonskomiteen
* 1969–1973: nestformann i Industrikomiteen
* 1967–1969: medlem i Industrikomiteen
* 1965–1967: medlem i Skog-, vassdrags- og industrikomiteen

## Referanser


## Eksterne lenker
*
Alicante (provins)

**Alicante** (spansk) eller **Alacant** (valensiansk) er den sørligste av tre provinser i den autonome regionen Valenciana i Spania. Provinshovedstaden er byen Alicante.

Alicante grenser til provinsene Murcia i sørøst, Albacete i øst og Valencia i nord. I vest grenser Alicante til Middelhavet. 

Alicante ligger ved de såkalte Costa Blanca, og er et populært reisemål for turister. Kjente reisemål er i tillegg til hovedstaden Alicante Torrevieja og Benidorm.

## Referanser


## Eksterne lenker
*
Dmitri Markov

**Dmitri Markov** (født 1975) er en tidligere stavhopper, som representerte Belarus og senere Australia. Han ble verdensmester i VM 2001 i Edmonton. I finalen satte han personlig rekord med 6,05, som også er oseanisk rekord.

## Se også
* Liste over stavhoppere som har nådd 6 meter

## Fotnoter

## Referanser


## Eksterne lenker
*
«La Grande Françoise»

**«La Grande Françoise»** var tenkt som Frankrikes svar på Englands storskip «Henry Grace à Dieu», som etter sjøsettingen var blitt et maktsymbolsk fartøy som uttrykket kongelig verdighet og makt til sjøs.

Frans I som den engelske kong Henrik VIIIs fremste rival på den andre siden av kanalen ønsket å overgå dette med et mye større og mer storslått skip. I Le Havre ble en karakk med fire master bygd av franskmennene på kongens ordre.

Etter sjøsettingen 23. september 1533 viste det seg at det ikke var mulig å føre storskipet ut av havnen i Le Havre og på innseilingen til havet. «La Grande Françoise» var for stort og for tungt lastet med en usedvanlig kraftig bestykning på 120 skyts samt en besetning på nesten 600 mann.

Det var et av de aller største krigsskipene i sin samtid.

## Eksterne lenker
*  La Grande Françoise med bilde

## Litteratur
* A Cucari, *Historiske sejlskibe fra middelalderen til vore dage* utgitt av Forlaget Hamlet ISBN 87-7321-099-4
SIVA – Selskapet for industrivekst

**Siva**, formelt **Siva – Selskapet for industrivekst SF**, er et norsk statsforetak etablert i 1968 for å utvikle, eie og finansiere en nasjonal infrastruktur for innovasjon og næringsutvikling.  

SIVA oppretter og drifter inkubatorer, næringshager, katapult- sentre, innovasjonsselskaper, samt innovasjonssentre og industribygg. 

## Styre og administrasjon
Styret i SIVA utnevnes av Nærings- og fiskeridepartementet. Styreleder per 2021 er Kjell Roland.

### Direktører (utvalg)

* 1987–2012: Harald Kjelstad
* 2012–2015: Erik Haugane
* 2015–2018: Espen Susegg
* 2018–2018: Stein Terje Dahl (konstituert)
* 2018–2021: Ingrid Riddervold Lorange
* 2021–: Andreas Krüger Enge

## Referanser


## Eksterne lenker
*
Statsforetak

**Statsforetak** (**SF**) er en norsk selskapsform regulert av lov om statsforetak av 30. august 1991. Statsforetak stiftes av Kongen i statsråd og eies av den norske stat i sin helhet, representert ved et departement.

## Eksempler
Eksempler på statsforetak er Statskog, Statnett, Enova, Norsk Helsenett, Bane NOR og SIVA.
Europavei 532

**Europavei 532** går mellom Memmingen og Füssen i Tyskland.

Veien går utelukkende i Tyskland. På enkelte veikart blir veien videre gjennom Østerrike vist som del av europaveien, men dette er ikke korrekt.

## Knutepunkter
}

|}

## Referanser
Battery (drikk)

**Battery** er en energidrikk som ble lansert i 1997 av det finske bryggeriet Sinebrychoff. Battery var den markedsledende energidrikken i Finland i 2007. I Norge blir Battery i dag produsert av Ringnes.

## Ingredienser
Battery inneholder vann, sukker, maltodekstrin, taurin, sitronsyre, koffein, guarana-ekstrakt, B-vitaminer (B<sub>2</sub>, B<sub>3</sub>, B<sub>5</sub>, B<sub>6</sub> og B<sub>12</sub>), aroma, fargestoffer og konserveringsmiddel. 

Drikken inneholder 320&nbsp;mg/l koffein, som tilsvarer 105,6&nbsp;mg i en 330 mililiters boks. Dette er omtrent like mye koffein som i en kopp med espresso. I Norge var det kun tilatt med maks 150&nbsp;mg/l koffein fram til august 2009. Nå inneholder den like mye koffein som konkurrerende Red Bull.

## Smaksvarianter
Vanlige varianter:

* Battery Original
* Battery Fresh
* Battery Peachberry
* *(Battery Blueberry)* 
* Battery Remix

Sukkerfrie varianter:

* Battery Original NoCal
* Battery Lemon+Lime NoCal
* *(Battery Orange+Ginger NoCal)*
* *(Battery Raspberry NoCal)*
* *(Battery Green Apple NoCal)*

Juiced varianter:

* Battery Juiced Exotic
* Battery Juiced Breeze
* *(Battery Juiced Citrus)*

Limited Edition varianter:

* Battery X-mas Spice (2022)
* Battery Pulse (2022)
* Battery Twisted NoCal (2021)
* Battery Black+White (2019)
* Battery Black Edition (2018)
* Battery Blueberry (2023)

På begynnelsen av 2006 ble det lansert en Battery-variant med smak av ingefær, kalt Gingered Battery. Mot slutten av 2006 ble det lansert en sukkerfri versjon, kalt Stripped Battery..

Det finnes også en Battery Cranberry Juiced med tranebærsmak som ble lansert i juni 2009.

Sukkerfrie Battery No Calories og Battery No Calories Lime ble lansert i 2015.

## Næringsinnhold

## Referanser


## Eksterne lenker
*
Frigg (andre betydninger)

**Frigg** kan vise til:

*Frigg (gudinne) – en gudinne i norrøn mytologi
*Friggfeltet – et gassfelt i Nordsjøen
*Frigg Oslo Fotballklubb – en fotballklubb fra Oslo
**Friggfeltet – Frigg Oslos fotballbaner
*Frigg Bandy – en bandyklubb fra Oslo
*Frigg – et finsk-norsk band
*Frigg (kvinnenavn) - et dansk kvinnenavn
Konserveringsmiddel

**Konserveringsmiddel** er et stoff som tilsettes matvarer, legemidler og annet, slik at de får en lengre holdbarhetstid. Tradisjonelle konserveringsmidler har vært eddik, sukker og salt, dog brukes det i dag mange andre stoffer. Tilsetning av konserveringsmiddel i matvarer oppgis vanligvis med E-nummer. 

## Se også
* Nitritt
* Tilsetningsstoff (næringsmidler)

## Eksterne lenker
*
Inuili

**Inuili** er Grønlands eneste skole med næringsmiddelutdanning.

Skolen ligger i Narsaq, syd i Grønland. De tilbyr utdanning som bl.a. kokk, resepsjonist, slakter og baker.

Elevene som går på skolen innkvarteres på skolen. Skolen har derfor gode fritidstilbud til sine elever, som fritidsrom, utstyr til turer, muligheter for filmvisning på storskjerm, samt andre aktiviteter som elevrådet arrangerer. Skolen leier også byens sportshall en dag i uken. 

Hvert år arrangerer Inuili «Grønlandsmesterskapet for kokker», dette ble i 2007 arrangert for åttende gang. Dette er det offisielle grønslandske mesterskapet for profesjonelle kokker. 

Om sommeren brukes innkvarteringene på skolen til turister; *Hotel Narsaq Group*, som er byens største formidler av innkvartering, disponerer da leilighetene. Det er 3 toetasjes bygninger, med 7 leiligheter i hvert hus, og hver leilighet har eget toalett og bad. 

## Eksterne lenker
*Skolens offisielle hjemmeside
*Hotel Narsaq Groups side om skolen
«La Couronne» (1636)

**La Couronne** (fransk for krone) ble bygget på foranledning av kardinal Armand-Jean du Plessis de Richelieu som i 1627 hadde blitt utnevnt til *marineminister* for den franske marinen. «La Couronne» er det første krigsskipet i historien som både ble tegnet og bygget utelukkende av franske konstruktører og skipsbyggere, i statlig regi for den franske marinen.

Richelieu hadde realisert viktigheten av en permanent og moderne flåteorganisasjon underlagt statlig kontroll med moderne krigsfartøyer som kunne måle seg med de moderne krigsskipene fra de sjøfarende nasjonene i Europa.

I begynnelsen ble en opprustningsplan utarbeidet og gjennomført med anskaffelse av fem større skip fra nederlandske verft, samtidig innkalte Richelieu nederlandske og italienske konstruktører til tjeneste for seg for å importere deres ekspertise til en ny klasse av konstruktører og skipsbyggere. Det ble opprettet skoler for sjøfolk, konstruktører, skipsbyggere og ingeniører. Også skipsverft og kanonstøperier ble oppført av Richelieu som med rette er kalt *den franske marinens far*.

«La Couronne» ble konstruert av den fremragende konstruktøren Charles Morieur fra Dieppe som også kontrollerte byggingen i La Roche Bernard. Etter sjøsettingen var dette nye krigsskipet en av de meste avanserte som straks ble et forbilde for andre skipskonstruktører i samtiden. Det var et av de største krigsskipene med en robust konstruksjon ment for krigsformål.

Med en kjølslengde på 40 meter og deplasement på over tusen tonn samt en bestykning på 68 til 72 kanonskyts, gjorde det nye skipet et fantastisk inntrykk for observatører i 1638 da hun sluttet seg til eskadren i Biscayabukten. Akterstevnen med *akterspeil* ble praktfullt utsmykket med forgylte statuer og allegoriske figurer. De to akterdekkene som til sammen utgjorde *skansen* lå meget høyt over sjøen med tre store lykter øverst. Mellom skansen og *kastellet* forut var det et halvdekk med kubrygger og åpning ned til det øverste kanondekket.

Det øverste kanondekket var mindre enn nederste mellomdekket der hovedbatteriet lå, et typisk karaktertrekk ved krigsskip på 1600-tallet. Fram til midten av 1600-tallet hadde krigsskipene deres bestykning i alle retninger med lav forstavn forover for fri skuddvidde og høy akterstavn for et stort antall kanonporter. «La Couronne» hadde 8 skyts på baugen og 8 skyts i akterspeilet.

«La Couronne» deltok i beleiringen av Hondarribia, en spansk grenseby mot den fransk-spanske grensen som i to måneder var beleiret av 27&nbsp;000 franskmenn. Franskmennene klarte aldri å erobre den nær total-ødelagte byen og restene av festningsverkene. De spanske forsvarerne holdt ut i en umenneskelige presentasjon av utholdenhet og mot.


Fil:La Couronne mg 0349.jpg|Fra boken *Histoire de la Marine, de la voile à l'atome*
Fil:Couronne 1638.png|Fra *The Freshwater and Marine Image Bank*, The University of Washington Libraries
Fil:La Couronne-Gaston Braun.jpg|Fra *Musée de Marine*


## Litteratur
* *Arnoldo Mondadori* Historiske Sejlskibe fra middelalderen til vore dage ISBN 87-7321-099-4
Husleietvistutvalget

**Husleietvistutvalget** (**HTU**) er et landsdekkende statlig spesialorgan opprettet for å løse tvister om leie av bolig. Utvalget ble opprettet av Kommunal- og regionaldepartementet i 2001 og var et prøveprosjekt, som fra oppstarten kun behandlet tvister i Oslo kommune. I 2003 ble ordningen utvidet til også å omfatte alle kommuner i Akershus fylke, og etter flere forlengelser varte prøveperioden til 31. desember 2008. Fra 1. januar 2009 ble Husleietvistutvalget gjort permanent. I juni 2010 startet husleietvistutvalget opp i Bergen kommune og i oktober 2010 fikk utvalget kontor i Trondheim. Fra 1. september 2021 ble Husleietvistutvalget landsdekkende, og behandler nå alle husleietvister som gjelder leie av bolig i Norge. I tillegg til å avgjøre saker om boligleie, gir Husleietvistutvalget objektiv veiledning til leietakere og utleiere om leie av bolig.

HTU kan fatte vedtak i saker som dreier seg om skyldig leie, erstatningskrav, oppsigelse, mangler ved leiligheten, størrelsen på leiesummen eller partenes plikter og rettigheter for øvrig. Saken starter med at enten utleier eller leietager begjærer tvisteløsning og utvalgets tvisteløsere (jurister) gjennomfører megling mellom partene. Dersom meglingen ikke fører til forlik, blir tvisten avgjort på juridisk grunnlag gjennom et vedtak. Et forlik i HTU likestilles med et rettsforlik, det kan ikke bringes inn for domstolen og det kan tvangsfullbyrdes. Et vedtak i HTU kan likestilles med en dom i forliksrådet som kan overprøves ved stevning i tingretten. Blir vedtaket ikke bragt inn for domstolen, har det samme virkning som en rettskraftig dom og kan tvangsfullbyrdes.

Prisen på saksbehandlingen er fra 1. januar 2022 244 kroner for leietakere og 1 223 kroner for utleier og det har hittil vært kort saksbehandlingstid.

## Referanser


## Eksterne lenker
*
Gro Holm

**Gro Holm** er navnet til flere personer:

*Gro Holm (forfatter) (1878–1949)
*Gro Holm (journalist) (født 1958), NRK-korrespondent
«Henry Grace à Dieu»

**«Henry Grace à Dieu»** (også kalt **Great Harry**) var en engelsk firemastet karakk på 1500-tallet, hun ble berømt som en av de største krigsskipene i sin samtid og for ettertiden som kong Henrik VIII av Englands maktsymbol til sjøs.

Som et storskip av sin tid var overbygningen, *skansen*, som omfattet halvparten av skipet fram til stormasten og *forkastellet* langt ut på baugen, massivt utbygd med mange skyteskår og var meget prangende bemalt og utsmykket. Forkastellet hadde fire dekk over midtskipet der en åpning slapp lyset ned til øverste kanondekk, mens det var to dekk i skansen. Som en av de første engelske krigsskipene med kanonporter, som tillot tyngre kanonskyts på et skip nærmere vannlinjen, var de to nederste dekk gjort om til batteridekk for de tyngste kanonene.

Formodentlig er «Henry Grace à Dieu» verdenshistoriens første *todekker* som et krigsskip med tungt artilleri. Karakken hadde også fire master med en stor mastekurv (*[[mers]]*) hver, og tre mindre mastekurver på de tre forreste mastene der bueskyttere, spydmenn og steinkastere fra høyt opp, kunne kaste deres prosjektiler ned på fiendtlige skip.

«Henry Grace à Dieu» ble bygget på foranledning av Henrik VIII, det er sagt at det var gjort som et svar på det skotske storskipet «Great Michael», sjøsatt i 1511. Storskipet ble bygd på Woolwich Dockyards fra 1512 til 1514 som en av de første som i utgangspunktet fikk kanonporter som en del av skipsbyggingen. 21 nye bronsekanoner som ble anskaffet av engelskmennene, ble montert i de to kanondekkene som til sammen hadde 13 kanonporter på den ene siden. I alt hadde storskipet 43 tyngre og 141 lette kanonskyts ombord.

I 1539 ble «Henry Grace à Dieu» ombygd for større ildkraft og bedre manøvrering, noe redusert fra 1500 tonn til 1000 tonn. Men antall stykker steg til 21 bronsekanoner, 130 jernstykker og 100 større håndvåpen for assistanse ved entring mot et fiendtlig skip. Utseendet på storskipet er bevart for ettertiden av artillerioffiseren Anthony Anthony i 1546 som tegnet ned flere skip i den engelske marinen sammen med lister i et dokument som het *Anthony Roll* med farger og nærmere beskrivning.

«Great Harry» som maktsymbol for diplomatiske oppdrag og maktdemonstrasjoner så ikke mye strid og hadde bare kontakt med fiendtlige krigsskip i slaget på Solent i 1545. På slike tokter til fremmede farvann hendte det at det var tatt i bruk seilduk i gullfarge for å gi et uutslettelig inntrykk på observatører og alminnelige folk.

Etter Edvard VIs tronbestigelse i 1547 fikk storskipet et nytt navn etter den nye kongen, «Edvard». Antakelig ble storskipet, som hadde vist seg svært kostbart med et stort mannskap og behov for vedlikehold, ødelagt ved brann på Woolwich i 1553.

## Litteratur
* *Arnoldo Mondadori* Historiske sejlskibe fra middelalderen til vore dage ISBN 87-7321-099-4
* *Björn Landström* Skeppet  1961 ISBN 91-37-10287-7
* *Arthur Nelson* The Tudor Navy 1485-1603 2001 ISBN 0-85177-785-6
* «Henry Grace à Dieu» på fransk
Kolderups vei (Oslo)

**Kolderups vei** (1-23, 2-18F) er en vei på Disen i bydel Nordre Aker i Oslo. Veien starter i Kjelsåsveien og krysser Lofthusveien før den ender på Disen gård i nr. 23. Veien fikk sitt navn i 1915 etter ekteparet Wilhelm og Wilhelmine Frederikke Kolderup. Ekteparet var forstandere ved pleiestuen på Tonsen fra den ble tatt i bruk i 1887 til 1901.

## Litteratur
* 
* 

## Eksterne lenker
* Oslo kommune – Bydelsoversikt
Kattegekko

**Kattegekko** er en gekko som lever i Indonesia, Malaysia, Singapore og Thailand. Både det norske og det vitenskapelige navnet viser til at den krøller halen rundt seg når den sover, akkurat som en katt.

## Eksterne lenker
*
Lierfoss og omegn vel

**Lierfoss og omegn vel** er en interesseorganisasjon for beboere i tettstedet Lierfoss og området omkring. Foreningen ble stiftet i 1956 og har de siste årene hatt omkring 100 betalende husstander. 

Velforeningen arrangerer aktiviteter for lokalmiljøet, og har siden oppstarten arbeidet for saker som gatelys, trafikksikkerhet, samt bevaring av Haneborg skole og Lierfoss samvirkelag (nedlagt i 2001).

## Referanser
Knjaz

**Knjaz** eller **Knez** er en adelstittel som finnes i de fleste slaviske språkene. Tittelen betyr egentlig «anfører», og oversettes vanligvis med «fyrste». Av og til oversettes den også med «prins» eller «hertug», noe som ikke er helt riktig. Tittelen stammer fra ordet *[[konge]]*.

Tittelen brukes i følgende språk: russisk, ukrainsk, belarusisk, rusinsk, polsk, tsjekkisk, slovakisk, sorbisk, serbisk, kroatisk, bosnisk, bulgarsk, makedonsk og slovensk.

Tittelen **velikij knjaz** oversettes vanligvis med storfyrste, og betegner en som ledet en mer eller mindre løs sammenslutning av fyrstedømmer.

## Litteratur
* 
* 
*
Gro Holm (journalist)

**Gro Holm** (født 1958) er en norsk journalist og programleder som har vært ansatt i NRK i en årrekke. Hun har primært jobbet med utenriksstoff og har vært NRKs korrespondent både i USA og Russland. 

## Liv og virke
Holm er født i Oslo og har vokst opp i Modum kommune i Buskerud. 

Hun er utdannet cand.mag. med blant annet statsvitenskap, sosialøkonomi og historie i fagkretsen. Hun var i 1979-1980 leder av solidaritetsorganisasjonen Fellesrådet for det sørlige Afrika, og mottok journaliststipend fra Norad for studiereise til Mosambik.  

Hun begynte i NRK i 1982 og har hovedsakelig arbeidet i utenriksredaksjonen. Fra 2005 til 2008 var hun distrikts- og nyhetsdirektør i NRK og dermed sjef for NYDI, Norges største nyhetsorganisasjon. Hun har tidligere også vært utenriksredaktør og programleder i ''Redaksjon 21''. Hun var kringkasterens korrespondent i Moskva fra 1994 til 1998, i Washington fra 2013 til 2017 og igjen i Moskva fra 2022 til 2024.  

## Privatliv
Hun har tidligere vært gift med professor i statsvitenskap, Trond Nordby (til 2002) og diplomaten Kai Eide (2004-2018). 

Hun er søster til Hege Holm, blant annet kjent som programleder i Dagsnytt Atten. 

## Referanser


## Eksterne lenker
*
Europeisk bladfingergekko

**Europeisk bladfingergekko** er en gekko som lever på øyer i det vestlige Middelhavet, blant annet Korsika, Sardinia, Îles d'Hyères, Elba og La Galite. Den finnes også noen få steder på fastlandet i Sør-Frankrike, og i de italienske regionene Toscana og Liguria.

Dette er den eneste nålevende arten i slekten *Euleptes*. Flere utdødde arter er kjent fra miocen på det europeiske fastlandet, så den europeiske bladfingergekkoen må være en relikt som har overlevd på øyene i Det tyrrenske hav.

Fram til 1997 ble europeisk bladfingergekko regnet til slekten *[[Phyllodactylus]]*, som hadde arter i de fleste varme strøk. Det gamle vitenskapelige navnet var *Phyllodactylus europaeus*.

## Kilder
* 
* 

## Eksterne lenker
* 
* club100.net – ''Euleptes europaea''
Universitetet i Konstantinopel

**Universitetet i [[Konstantinopel]]** i det bysantinske imperiet fikk status som universitet i 848. Som de fleste eldre universiteter, hadde det vært en akademisk institusjon lenge før det ble godkjent som universitet. Den opprinnelige institusjonen ble grunnlagt i år 425 av herskeren Theodosius II. Universitetet eksisterte fram til det 14. århundret.

Universitetet besto av skolene for medisin, filosofi, jus og skogbruk. Den mest kjente av studentene på Universitetet i Konstantinopel er den bulgarske tsaren Simeon I.

## Referanser
Tyrkisk halvfingergekko

**Tyrkisk halvfingergekko** er en vanlig gekkoart i middelhavsområdet. Den er en nattaktiv art, som ofte holder til i bebyggelse, og som lever av insekter. Arten er sterkt knyttet til middelhavskysten, men finnes også i Nildalen, og langs kysten av det nordlige Rødehavet.

Ettersom tyrkisk halvfingergekko lever tett innpå mennesker, har den kunnet spre seg med skip, lastebil og fly til nye steder. I antikken fulgte den med skipene til fønikerne og grekerne slik at den nå lever rundt hele Middelhavet. I nyere tid har den spredd seg til Kanariøyene, USA og Mellom-Amerika.
 
*Hemidactylus robustus* fra kysten av Øst-Afrika, Arabia, Iran og Pakistan, ble tidligere regnet til *H. turcicus*, men er nå skilt ut som en egen art.

## Eksterne lenker
* 

* 2009 IUCN Red List of Threatened Species – ''Hemidactylus turcicus''
Egeisk nakenfingergekko

**Egeisk nakenfingergekko** er en av de fire gekkoartene som finnes i det europeiske middelhavsområdet.

Den blir opptil  lang inkludert halen. Tærne har ikke festeskiver, men har en karakteristisk knekk. Fargen varierer mye, men ryggen er som regel grå eller gråbrun med mørke V-formede tverrbånd. Buken er ofte gul eller oransje. Arten er ganske variabel, og er delt i minst 26 underarter. En artikkel fra 2018 foreslår å splitte *Mediodactylus kotschyi* i fem arter.

Leveområdene er som regel tørre med steiner og fjell i dagen. Den finnes på steiner i buskvegetasjon (*[[Garrigue|phrygana]]*), og på steinmurer, bygninger og fjellskrenter. Arten går sjelden inn i hus, men lever som regel nær bebyggelse i nordlige deler av utbredelsesområdet. I Israel og Jordan er den bare funnet på trestammer.

Egeisk nakenfingergekko er som regel nattaktiv, men kan også påtreffes på dagtid i de kjøligere årstidene. Arten kan være tallrik der den finnes, og lever ofte sammen med firfisler. I paringstiden lokker hanner og hunner på hverandre med gjentatte skrik. Etter paringen legger hunnen to egg under steiner eller i fjellsprekker. Ungene klekkes etter 11&ndash;18 uker, og blir kjønnsmodne etter to&ndash;tre år.

Arten er utbredt i Italia (Puglia og Basilicata), kyststrøkene i Albania, Kosovo (Prizren), Nord-Makedonia, Hellas inkludert Kreta og andre øyer, sørlige og østlige Bulgaria, Ukraina (bare sørlige Krim), det meste av Tyrkia, Kypros, Syria, Libanon, nordlige og sentrale deler av Israel og nordvestre Jordan. Egeisk nakenfingergekko finnes kanskje også i nordlige Irak og mer tvilsomt i nordvestre Iran ved Urmiasjøen. I Ungarn er arten innført av mennesker på to steder.

I litteraturen opptrer egeisk nakenfingergekko med mange vitenskapelige navn. Steindachner beskrev den som *Gymnodactylus kotschyi*, men arten er senere også blitt plassert i slektene *Cyrtodactylus* og *Tenuidactylys*. Det er nå enighet om at den tilhører gruppen *[[Mediodactylus]]*, men mange mener at denne gruppen står så nær *Cyrtopodion* at den bare kan regnes som en underslekt. Det vitenskapelige navnet blir i tilfelle *Cyrtopodion kotschyi*.

## Litteratur
* 
* 
* 

## Eksterne lenker
* 

* Amphibians and Reptiles of Europe: ''Mediodactylus kotschyi''
Olav Haukvik

**Olav Haukvik**  (født 26. juni 1928 i Sauherad, død 22. februar 1992) var en norsk politiker (Ap). Han var industriminister i Odvar Nordlis regjering fra 1978 til 1979. Olav Haukvik var utdannet jurist. Han arbeidet som konsulent og sekretær i Samferdselsdepartementet fra 1951 til 1961 da han ble byråsjef, en stilling han hadde frem til 1966. Han var fylkesmann i Telemark i perioden fra 1973 til 1976. I 1976 ble han fylkesrådmann i Telemark, en stilling han hadde frem til 1990.

## Eksterne lenker
*
Mikkel Dobloug (politiker)

**Mikkel Dobloug** (1844–1913) var en norsk forretningsmann og venstrepolitiker. 

Etternavnet ble lokalt uttalt Doglo ifølge Hulda Garborg. I ung alder flyttet han med sin bror Jens til Christiania og startet konfeksjonshuset Brødrene Dobloug. Han ble fort opptatt i det politiske miljø. Som republikaner og  venstremann gjorde han seg bemerket i politikken, særlig i flaggsaken. Hulda Garborg ble kjent med Dobloug i et selskap og arbeidet deretter i butikken i 7 år. Hulda Garborg var fadder for to av Dobloug-parets barn.  

Etter Venstres seier i hovedstaden i 1894 satt han i flere år i kommunestyret. Han var en innbitt motstander av unionen mellom Sverige og Norge. Hans motstand ga seg utslag særlig i flaggsaken, der han nektet å la sy inn sildesalaten i flagget og solgte rene flagg før unionsoppløsningen. Doblougs kamp for et rent norsk flagg gav ham tilnavnet: flagg-Dobloug. Etter Venstres splittelse fulgte han den liberale fløy, Frisinnede Venstre. Mikkel Dobloug stiftet Polarstjerneordenen i 1894, et hederstegn som ble tildelt radikale på venstrefløyen i norsk politikk fra slutten av 1800-tallet og begynnelsen av 1900-tallet.

Sammen med redaktørene Olaf Anton Thommessen (1851–1942) og Rolf Thommessen (1879–1939) var han med å finansiere og grunnlegge avisen ''Tidens Tegn'', Det Frisindede Venstres avis som etter krigen i 1945 fikk navnet *[[Verdens Gang]]*, VG. Rolf Thommessen giftet seg med Mikkel Doblougs datter, Anne.

Ved gavebrev av 23. desember 1912 oppretter han til minne om sine to døtre et legat «Svanhild og Sigrun Doblougs legat for oppdragelse af pigebørn» med grunnkapital på . Stiftelsen ble forvaltet av Det Kongelige Selskap for Norges Vel. 

Mikkel Dobloug testamenterte sitt landsted på Jeløya ved Moss til «Foreningen for Skolebørns Feriekoloni».

Mikkel Dobloug har også fått oppkalt en gate etter seg; Mikkel Doblougs gate i Oslo like ved Doblougløkka på Bislett.

## Referanser
Polarstjerneordenen

**Polarstjerneordenen** (PSO) er en norsk privat orden etablert i 1894. Den tildeles personer som har utmerket seg i arbeidet for å styrke norsk kunst og kulturarv.

## Historikk

Polarstjerneordenen ble innstiftet på grosserer Mikkel Doblougs femtiårsdag den 23. desember 1894. Ved innstiftelsen mottok de første bærere diplomer, titler og æresbevisninger. Etterpå gikk turen til Grand Hotel. Det ble visstnok aldri ført offisiell protokoll over mottakere, da dette var en ren vennskaps- og fornøyelsesorden. 

PSO ble opprettet av Dobloug og hans republikanske venner som en politisk markering under unionen med Sverige. Ordenen var datidens mottrekk til Nordstjerneordenen, samt St. Olavs Orden, og den ble årlig delt ut på Doblougs fødselsdag. 

På 2000-tallet tildeles PSO til personer som har videreført, videreutviklet, bevart eller på annen måte gjort en særdeles innsats for å styrke norsk kunst og kulturarv.

## Mottakere

## Referanser


## Eksterne lenker
* 
* Bilde av Polarstjerneordenens ordenstegn med bånd
«Santa Anna»

**«Santa Anna»** var et krigsskip, en stor karakk som seilte i Middelhavet for Johanitterordenen. Skipet ble bygd i byen Nice på den franske middelhavskysten. Skipet ble sjøsatt den 21. desember 1522, en dag før hospitalridderne forlot Rhodos etter seks måneders beleiring med æren i behold.

Storskipet hadde en spesiell, teknisk særpregenhet: skroget under vannet ble omsluttet med blyplater festet til trekonstruksjonen med bronsespiker, formodentlig for å forbedre vanntettheten, men forklaringen på dette er dessverre ikke kjent for ettertiden.

Krigsskipet fungerte mest som et transportskip med fasiliteter beregnet på minst 500 soldater fordelt over minst seks dekk. I tillegg hadde skipet en besetning som talte 300 mann. Skipet ble imidlertid også benyttet som et rent fraktefartøy og hadde en lasteevne på 900 tonn.

I 1535 deltok «Santa Anna» i angrepet på Tunis i Nord-Afrika sammen med en krigsflåte satt sammen av 62 galeier og 150 større seilskip som fraktet 25&nbsp;000 kristne soldater over havet til byen. Byen falt etter at «Santa Anna» med sin bestykning skjøt en bresje gjennom murene i La Golette-festningen, en grufull massakre som kostet 30&nbsp;000 muslimske innbyggere livet. Opptil 2&nbsp;000 kristne slaver ble befridd.

I 1540 ble storskipet tatt ut av tjeneste på ordre av stormester Juan d'Omedes.

## Litteratur
* *Jochen Brennecke* Geschichte der Schiffahrt (1986) Künzelsau (2nd. ed.) ISBN 3-89393-176-7
* *Jan Glete* Warfare at sea 1500-1650 2000 ISBN 0-415-21455-6

## Eksterne lenker
* La Santa Anna
AK Press

**AK Press** er et uavhengig forlag og distributør som har spesialisert seg på radikal og anarkistisk litteratur. 

Forlaget ble startet opp i 1987 av Ramsey Kanaan i Edinburgh i Skottland, da som en mindre postordretjeneste. Prosjektet utvided seg til å gi ut egne bøker. Senere ble også en avdeling opprettet i California. AK Press har en flat struktur uten sjefer, og alle som arbeider for forlaget er medeiere. Mesteparten av distribusjonen foregår via internett og diverse boder i forbindelse med demonstrasjoner. Bøkene er ofte vanskelig tilgjengelige i større bokhandlerkjeder. 

Flere anerkjente personligheter har gitt ut bøkene sine på AK Press, blant annet Noam Chomsky og Daniel Guérin.

## Eksterne lenker
* AK Press
* AK Press Storbritannia
Alphonse Mouzon

**Alphonse Mouzon**, (født 21. november 1948 i Charleston i Sør-Carolina, død 25. desember 2016 i Granada Hills i Los Angeles), var en Jazz-fusion-trommeslager og perkusjonist, og styreformann for plateselskapet Tenacious. Han komponerte, arrangerte og produserte, så vel som at han spilte trommer. Han ble for alvor populær som utøvende kunstner på slutten av 1960-tallet og tidlig 1970-tall.

## Biografi
Mouzon var av afro-amerikansk, fransk og svartfot-indiansk avstamming og ble født i Charleston, Syd Carolina.
Han fikk sin første musikalske undervisning ved Bonds-Wilson High School og flyttet til New York etter uteksaminering. Han studerte drama og musikk ved New York City College og medisin ved Manhattan Medical Schoo. Han fortsatte å få trommeundervisning av Bobby Thomas, trommeslager for jazzpianisten Billy Taylor. Han var perkusjonist i Broadwayshowet "Promises, Promises" og arbeidet så med pianisten McCoy Tyner. Siden var han medlem av Weather Report sammen med Joe Zawinul på keyboard og Wayne Shorter på saksofon. Etter dette ble Mouzon soloartist på plateselskapet Blue Note i 1972.

## Personlig
Han bodde den siste tiden i Northridge, California med sin datter Emma Alexandra og sin sønn Alphonse-Philippe, sammen med diverse kjæledyr. Den 7. september 2016 ble Mouzon diagnostisert med nevroendokrin kreft, en sjelden form for kreft. Han har startet en GoFundMe kampanje for å finansiere behandlinger og medisiner, men døde 25. desember 2016.

## Utmerkelser
* oppført i 2.versjonen av Marquis Who's Who i Entertainment and Who's Who In The World. 
* stemt frem som #2 beste multi-instrumentalist i 1995 Jazziz Magazine Annual Readers Poll.

## Referanser


## Eksterne lenker
* 
* 
*
Operasjon Himmler

**Operasjon Himmler** var et tysk prosjekt i forkant av den andre verdenskrig som hadde som formål å lure det tyske folk og resten av Europa til å tro at Polen oppførte seg aggressivt mot Tyskland. Den skulle komme til å rettferdiggjøre tyskernes invasjon av Polen i 1939.

Operasjonen ble utført den 31. august, og besto av 21 separate operasjoner, inkludert iscenesatte angrep på:
*den tyske radiostasjonen Gleiwitz 
*den tyske tollstasjonen ved Hochlinden
*skogservicestasjonen i Pitschen

Fanger fra konsentrasjonsleirer ble drept og etterlatt i polske uniformer for å bli brukt i den tyske propagandamaskinen for å overbevise folket.

Den 1. september tok Adolf Hitler opp de 21 grensehendelsene i en tale i Riksdagen, der tre av hendelsene ble beskrevet som svært alvorlige, og brukt som rettferdigjørelse av Tysklands «defensive» aksjoner mot Polen. Bare noen få dager tidligere i august hadde Hitler sagt til sine generaler: «Jeg vil skaffe et propagandistisk casus belli. Dets troverdighet spiller ingen rolle. Seierherren vil ikke bli spurt om han snakket sant.»
Zoe Karbonopsina

**Zoe Karbonopsina**, også **Karvounopsina** eller **Carbonopsina**, "med kullsvarte øyne" (gresk: *Ζωή Καρβωνοψίνα, Zōē Karbōnopsina*) var den fjerde kona til den bysantinske herskeren Leo VI. Hun var mor til Konstantin VII Porfyrogennetos, og leda til og med en formynderregjering for ham. Hun døde i et kloster en gang etter 920.
Androfili

**Androfili** er romantisk og seksuell tiltrekning til menn eller maskulinitet. Begrepet brukes ofte i kontrast til *[[gynofili]]*, men de utelukker ikke nødvendigvis hverandre. Androfile er vanligvis heterofile kvinner eller homofile menn.

Begrepet brukes, særlig innen adferdsvitenskap, for å beskrive hvem en person tiltrekkes av, uten å knytte dette til personens fødselskjønn eller kjønnsidentitet. Det kan være relevant for interkjønn, transpersoner og ikke-binære personer.

## Referanser


## Eksterne lenker
* 
*
Jimmy Ross

**Jimmy Ross** (født 28. mars 1866 i Edinburgh, død 12. juni 1902) var en skotsk fotballspiller. Hans posisjon på banen var spiss.

Ross startet sin karriere i *Edinburgh St. Bernard* og Preston før han ble hentet til Liverpool av managerne John McKenna og W. E. Barclay for £75 i 1894. Han var den første spilleren i Liverpools historie som de måtte betale penger for.

Han fikk sin debut, og sitt første mål for de røde 13. september 1894 i 1-2 tapet i hjemmekampen på Anfield mot Bolton.

I sesongen 1895/1896 ble han utnevnt til kaptein for Liverpool, og laget vant også 2. divisjon.

I mars 1897 signerte Ross for Burnley. Han var også innom Manchester City før han la opp.

## Statistikk
### Kamper
**Liverpool**
* **1894-1897:** Ligakamper – mål: **73 kamper – 37 mål.**
* **1894-1897:** Totalt kamper – mål: **85 kamper – 40 mål.**

### Medaljer
**Liverpool**
* **1895/1896:** Ligavinner 2. Divisjon.

## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
Jens Sigsgaard

**Jens Sigsgaard** (født 14. august 1910, død 27. januar 1991), var en dansk psykolog (cand.psych.) og forfatter. Hans første, og mest kjente, bok er den enkle bildeboka *Lasse alene i verden* fra 1942 med illustrasjoner av Arne Ungermann.

## Bibliografi
* 1976: *Palle alene i verden* (på norsk *Lasse alene i verden*)
* 1977: *Skolebøllen Karl* 
* 1977: *Svend Tomling*
* 1978: *Folkebørnehave og socialpædagogik*
* 1978: *Herakles : en af de guddommelige helte* ISBN 87-01-95581-0
* 1979: *Oldefar Johan Daniels mærkelige oplevelser til lands og til vands* ISBN 87-01-81781-7
* 1980: *Alla emot sig* ISBN 91-7628-009-8

## Referanser


## Eksterne lenker
* «Jens Sigsgaard» i Nasjonalbibliotekets Norsk samkatalog for bøker
* Barnebokkritikk, Lasse alene i verden
* Jens Sigsgaard på www.leksikon.org
Naum av Preslav

**Naum av Preslav** eller **Sankt Naum av Ohrid** (bulgarsk og makedonsk: Свети Наум, *Sveti Naum*; født ca. 830 i Moesia, død 23. desember 910 i Ohrid i det som i moderne tid er Nord-Makedonia) var en bulgarsk lærd, forfatter og teologisk lærer. Sammen med Kyrill og Metodius knyttes han til utviklingen av glagolittisk skrift og kyrillisk skrift. 

## Liv og virke
Det vites lite om hans tidligste bakgrunn. Ifølge *Sankt Naums annet liv* vokste han opp i Moesia, som var det bysantinske navn på Bulgaria.. 

::*«...Den ærverdige og store fader Naum vokste opp i Moesia, og i pakt med den oppdragelse hans adelige foreldre lot ham nyte godt av, holdt han adel og rikdom og alt slik for strå og tilsluttet seg den apostellike Konstantin filosofen og hans bror Methodius, og de vandret rundt og underviste det moesiske og det dalmatiske folk; han fulgte dem til og med til det gamle Rom...»*

Ifølge hagiografien om Kyrillos og Methodios av Klemens av Ohrid deltok Naum i deres misjonerende virke i Stormähren, og ble presteviet i 867 eller 868 i Roma.

I 885 ble Naum bortvist fra Stormähren etter å ha sittet fengslet en stund på grunn av hans motstand mot det tyske presteskapet der. Samme år eller året etter kom han til Bulgaria sammen med Klemens av Ohrid, Sava, Angelarios og kanskje Gorazd (ifølge andre kilder var Gorazd allerede død på dette tidspunktet).

Naum var en av grunnleggerne av Pliskas litterære skole (seinere Preslavs litterære skole) der han arbeida mellom 886 og 893. Etter at Klemens ble biskop av Drembica (Velika) i 893 fortsatte Naum Klemens arbeid ved Ohrids litterære skole. I 895 grunnla Naum et kloster ved Ohridsjøen, som seinere fikk hans navn.

Naum døde i  910. Han ble begravet i det klosteret som bærer hans navn, i Nord-Makedonia tett ved grensen til Albania.

Naum kalles «Bulgarias opplyser» og æres som hellig i den bulgarske ortodokse kirke.Minnedag er 23. desember / 5. januar. Han minnes dessuten den 27. juli, dagen for «de syv hellige» (Свети седмочисленици, Kyrill, Metodius og deres fem ledsagere).

Ham til ære er det foretatt en fjellnavnegivelse i Antarktis, St. Naum Peak på Livingstonøya

## Referanser


## Litteratur
* Hans-Dieter Döpmann: *Kirche in Bulgarien von den Anfängen bis zur Gegenwart*, Biblion Verlag, München 2006, ISBN 3-932331-90-7.
* Cvetan Grozdanov: *Sveti Naum Ohridski*. Skopje 1995, ISBN 9989-30024-0.
* Hans-Jochim Härtel, Roland Schönfeld: *Bulgarien*. Verlag Friedrich Pustet, Regensburg 1998, ISBN 3-7917-1540-2.
* Edgar Hösch, Karl Nehring, Holm Sundhaussen (Hrsg.): *Lexikon zur Geschichte Südosteuropas*.  Wien/Köln/Weimar 2004, ISBN 3-205-77193-1.
* Frank Kämpfer: *[http://www.biolex.ios-regensburg.de/BioLexViewview.php?ID=1438 Naum]*, in: *Biographisches Lexikon zur Geschichte Südosteuropas*. Bd. 3. München 1979, s. 295 f.
* Dimiter Kossew (utg.), Woin Boshinow (utg.), Ljubomir Panajotow (utg.): *[http://titan.bsz-bw.de/bibscout/N/NK/NK1000-NK4700/NK1000-NK1080/NK.1064 Makedonien – eine Dokumentensammlung].* Bulgarische Akademie der Wissenschaften, Sofia 1982.
*